**Skolevandring 2024**

Start Rød Herregård.

Informasjon om turen + Generelt, Vi starter her på RØD. Og går via Rødsberget og ned til Fredrikshald teater. Vi vil snakke om det vi ser på veien og si noe særskilt om Rødsberget og teateret

Vi vil vel gjerne si Rød herregård, men dette er ikke formelt noen Herreård Herregårder er adelsseter og gir rett til særlige privilegier som f.eks skattefrihet. Rød knytter seg til formue fra handelsvirksomhet og hadde kontakter med Europa både når det gjelder kultur og politikk.

Gården vokste og fikk sin status på 1700-tallet. Da er vi inne i opplysningstiden

Klasseskillet er fortsatt stort men middelklassen ble større og fikk mere innflytelse. Middelklassen interesserte seg for nyvinninger i drift og kultur.

Etter den store nordiske krig (ferdig 1721) hadde vi en lang fredsperiode med dumme konger og stabil administrasjon. Da fikk middelklassen etablert seg og vokste i betydning og innflytelse. Dette er tid for klubber og selskapelighet. Men kongen var pietistisk og streng og tillot ikke mye kulturell frihet.

I 1770 var det en form for statskupp fra huslegen til kong Kristian 7. I den perioden Struense hadde kontroll var det en liberalisring i samfunnet. Trykkefrihet ble innført under perioden og åpnet for livlig teaterdrift. I 1772 ble Struense arrestert og de gamle embetsmenn fikk holde i tømmene. Det ble forbudt å spille teater.

Kritikk av samfunnet var fram kom fram i komedier. Men etter kuppforsøket til Struense (1771)ble sensuren innskjerpet og teatervirksomhet omtrent forbudt. (Krav om tillatelse som ikke ble gitt.) Etter 10 år hadde praksis blitt myket opp

Sakte og forsiktig kom det sosiale liv i gang og borgerne fikk utfolde seg sosialt. Det ble etablert et teater i tilknytning til klubben. Teater og etterfølgende dans var viktige borgerlig moro. Vi tar mer om det senere. Nå går vi opp på Rødsberget

**Rødsberget**. Forsvarsverker og krig 1660. Det ble ganske tidlig laget et vakthus på Rødsberget, Allerede i 1649 gjorde soldatene (Fyrrører) på Rødsberget så stor skade på styrkene til general Stake at han måtte omgruppere sine styrker og gå med soldatene rundt Rødsberget og fram på nordsiden av byen. Denne marsjen endte med kampene om bybroa hvor de svenske styrker fikk så store tap at de trakk seg tilbak til Sverige. I 1660 kom de svenske tilbake og startet beleiring av Halden med

**Tragedien i 1660**,

De svenske troppene invaderte Norge i 1660 med 5000 mann og hadde som mål å ta Norge. Invasjonen stoppet fot opp og ble til en beleiring av Halden De hadde prøvd å ta Halden før. I 1658 angrep de Gamleporten og måtte gi tapt. I 1659 angrep de byen fra sjøsiden ved å gå over isen. Dette endte med et stort tap på bybroa, Nå ville de prøve å beleire byen og sulte ut de som var der. De forsøkte seg med en tung patrulje mot Brådlandsskansen den 14 januar 1660. Dette angrepet gikk nesten bra, men så ble de kastet tilbake med store tap. Svenskene går da over til en beleiring av Halden med hovedkvarter på Låby og Karrestad. Rødsberget lå som en norsk øy midt i svenskenes oppmarsjområde. 22. januar kjørte svenskene fram sine kanoner og startet bombardering av byen og Befestningen på Rødsberget. På Rødsberget var det opprinnelig 400 soldater, men når kampene startet var en tredel såret eller syke. Styrken i den lille tre-festningen var omringet av 3000 svensker og de hadde 3 forskjellige kanon-batterier mot seg.

Om natten25. januar, etter to ukers vakt i vinter-kulden, bestemmer major Forbus seg for å trekke seg ut av stillingen. Gjenvørende soldater tar med seg så mange syke og sårede de klarer bære og går ned på isen. Utfallet blir oppdaget, og svenskene stormer inn i den lille skansen hvor de hugger ned de sårede og syke soldatene som er igjen i skansen. Så sender de rytteriet ut mot de soldatene som flykter over isen.. Mange blir drept eller drukner her. Samlet tap var 130 norske soldater.

**Kongen av Rødsberget**

Men det har ikke bare vært kriging her. På 1800 tallet var det St Hansfeiring med spillopper og moro og kåring av «Kongen av Rødsberget. Den som ble valgt til konge tok oppgaven meget høytidelig, spesielt rundt tiden for midtsommerfeiring. Feiringen utartet med fyll og slossing og ble forbudt av kommunestyret rundt århundreskiftet,

Monumenter: kampene 1660 Siste verdenskrig. Utøya,

Utsikt over Banken, Hvor gikk veien Hvilken Bank

* Vår lokale Grieg **Friedrich August Reissiger**

En foregangsmann i nasjonal-romantisk musikk. Han bodde på loftet på dette huset. Han var knyttet til Imanuels kirke , men var engasjert bredt i det lokale musikkliv. De nasjonalromantiske dikterne henvendte seg ofte til Reissiger for å få melodier til sine dikt.

Reissiger tilhørte en gammel musikerfamilie. Både faren, bestefaren og oldefaren var kantorer i forskjellige byer i Sachsen, og hans eldste bror, komponisten og kapellmesteren Karl Gottlieb Reissiger, etterfulgte Carl Maria von Weber som kapellmester ved operaen i Dresden. 1822 ble Friedrich August Reissiger tatt opp som sopran i koret ved Thomas-skolen i Leipzig, og fra denne tiden stammer hans første komposisjonsforsøk. Etter avsluttet skolegang reiste han 1830 til Berlin for å studere teologi. For å finansiere studiene arbeidet han som musikklærer, sanger og komponist. Etter råd fra Mendelssohns lærer Carl Friedrich Zelter, som hadde hørt Reissiger fremføre sin egen komiske bassarie *Der schlesische Zecher und der Teufel*, valgte han musikken som levevei. Han studerte komposisjon med den kjente musikkteoretikeren Siegfried Dehn og fikk i årene frem til 1840 utgitt 59 verker på tyske forlag, hovedsakelig korsanger, populære og humoristiske sanger og klaverstykker. Det populære klaverstykket *Feen-Reigen Walzer* stammer fra denne tiden. Hans duetter for to sopraner og *Drei launige Gesänge für vier Männerstimmen* fikk god omtale i tyske fagtidsskrifter.

1840 var Christiania Theater på jakt etter en ny korinstruktør og fikk anbefalt Reissiger, som – etter et kort kurs i orkesterdireksjon hos sin bror i Dresden – innfant seg i Christiania allerede samme høst. Reissiger var ansatt ved teateret frem til 1850. I løpet av disse årene innstuderte han 33 operaer og komponerte og arrangerte en god del scenemusikk. Til Kunstnerforeningens aftenunderholdninger i mars 1849 komponerte han en orkesterfantasi over norske folketoner. Orkesterverket *Ved Karmøy* er et melodrama som ble spilt en rekke ganger, men er senere gått tapt. Meget populære ble folketonearrangementene til den dramatiske idyll *Til Sæters*, med tekst av C. P. Riis (1850). Vaudevillen hadde en enorm suksess, og i en periode var de benyttede folkemelodiene på alles lepper.

I christianiatiden ledet Reissiger en kort tid et sanginstitutt, som etter mønster av Berliner Singakademie oppførte oratorier. I en kort periode var han dirigent for Det philharmoniske Selskab. Det var hans fortjeneste at de årlige pasjonskonsertene ble begivenheter i byens musikkliv. Reissiger var organist i den katolske kirke og komponerte i den anledning seks messer, som ikke er bevart. Et requiem i anledning kong Karl Johans død 1844 må regnes som hans hovedverk. Korets oppgaver i dette verket er uvanlig omfattende: Hele 11 av de 13 messesatsene krever kor, mens solistpartiene er relativt begrensede. Musikken er preget av wienerklassiske forbilder og vitner om solid håndverkskunnskap.

1850 flyttet Reissiger med familien til Halden, og frem til sin død 1883 spilte han en sentral rolle i festningsbyens musikkliv som organist i Immanuelskirken, sanglærer i skolen og dirigent for Fredrikshalds Sangforening, det Fredrikstenske Musikkorps og byens musikalske selskap. Han laget en rekke arrangementer og komposisjoner på oppdrag fra Warmuths musikkforlag i Christiania. Han gav ut samlinger med egne orgelstykker og arrangementer av barnesanger og folketoner. På Warmuths oppfordring arrangerte han Beethovens symfonier for klaver og strykekvartett for å dekke et behov for å kunne spille Beethovens orkestermusikk på mindre steder og i en mer kammermusikalsk sammenheng.

Reissigers største betydning som komponist lå på sangens område. Han hadde en fin melodisk åre, som kom til sin rett i de mange sanger han komponerte. Ved siden av strykekvintetten, op. 59, er de fleste av hans mer enn 60 mannskorsanger komponert i Halden. Sanger som *Brede seil over Nordsjø går*, *Den norske sjømann* (begge med tekst av Bjørnstjerne Bjørnson) og salmen *Ånders herre* er eksempler på melodier som den dag i dag hører med til den nasjonale melodiarven. 1939 ble det reist et minnesmerke over Reissiger og den yngre komponistkollegaen Oscar Borg i Busterudparken i Halden.

**Verker**

**Komposisjoner (et utvalg)**

* *Sechs Gesänge für eine Sopran oder Tenor Stimme mit Begleitung des Piano Forte*, op. 15
* *Feen-Reigen. Sieben Tänze für Klavier zu 2 Händen*, op. 18
* *Der schlesische Zecher und der Teufel*, op. 19 nr. 5
* *Drei launige Gesänge für vier Männerstimmen*, op. 33
* *strykekvintett*, op. 59
* *Requiem* ved kong Karl Johans død, 1844
* *Til Sæters*, scenemusikk, 1850
* *Olaf Trygvason* ('Brede seil over Nordsjø går'; tekst B. Bjørnson), 1865 (originalmanuskript i Norsk musikksamling, NBO)
* *Norsk Sømandssang* ('Den norske sjømann', tekst B. Bjørnson), 1868
* *Kantate* til avdukingen av Karl Johan-monumentet i Christiania (tekst J. Moe), 1875
* *En Sangers Bøn* ('Ånders herre'; tekst J. S. Welhaven), u.å.
* *For Kirken og Hjemmet. 25 Kompositioner for Orgel, Harmonium eller Physharmonika samt nogle indledende Takter til Koraler*, u.å.
* *Ved Karmøy*, u.å
* **Friedrich August Reissiger**
* Født
* 26. juli 1809, Belzig i Sachsen (nå Brandenburg, Tyskland)
* Død
* 2. mars 1883, Fredrikshald (nå Halden), Østfold
* Virke
* Komponist
* Familie
* Foreldre: Kantor Christian Gottlieb Reissiger og Sophie Friederike Richter. Gift 1840 i Berlin med Bertha Emilie Loewe (1818–15.9.1887)

**Repslagergt 14**

Min tippoldefar Haldens eldste mann Født 11.11.1818 død 09.02.1913 (men 2 damer var eldre) Han var sønn av en soldat som kom til Halden i 1809. Christian Østby ble slaktermester, men hadde også en periode som bonde. Så var han engasjert i pinsemenigheten og satt i kommunestyret Halden var sentral i import og eksport av kjøtt. I en periode var det så mye som 30.000 yr som ble ført til Halden for å slaktes eller videresendes. Vi har en egen «Fjøsgate i byen.

**Teateret.** Hvorfor ligger teateret her. Teateret lå opprinnelig som en forlengelse av Halden Klubb. Der ønsket de å gjenreise der etter bybrannen i 1826. Det var en sto diskusjon i byen om hvor den skulle bygges. Sogneprest Riddervold motsatte seg å ha noe så usømmelig som te3ater like utenfor hans kirke. Som stortingsmann, sågar stortingspresident, og medlem av kommunestyret hadde han en sterk posisjon. Han fikk i stand en borgeravstemming om plasseringen. Riddervold ønsket å bygge pikeskole på den tomta. Det ble det ikke noe av. Teateret ble henvist til en tomt i utkanten av byen.

Prest Riddervold hadde byen for øvrig lite tjenester fra.

**Pikeskole og folkeavstemming** ikke oss